Hvis du skal til julefrokost lørdag aften og nat eller måske blot har planlagt en tidlig tur ud i søndagsvejret, er det en god ide at klæde dig rigtig godt på. Det tørre, klare og rolige vejr, som har præget det meste af landet lørdag, giver nemlig også grobund for en iskold nat, der meget vel kan gå hen og blive vinternes hidtil koldeste. Koldest i Midt- og Nordjylland Koldest ventes det at blive i de indre dele af Midt- og Nordjylland, hvor der nogle steder faktisk stadig ligger sne, efter at sne og snebyger slog til over landet tidligere på ugen. Her kan temperaturerne let nå ned omkring syv graders frost ud på natten og søndag morgen. Så koldt har det endnu ikke været i Danmark denne vinter. Knap så koldt ventes det at blive i den østlige del af landet, hvor flere skyer trækker ned fra Kattegat med mulighed for snebyger flere steder . Lægger op til strålende søndag Den kolde og tildels klare nat lægger op til en tredje søndag i advent, som bliver tør med solskin, ligesom lørdagen har været det.

Opsummering:
Klart og stille vejr ventes at sende temperaturen langt under frysepunktet i Nordjylland.